wannaphong/clean_thaiwikipedia huggingface dataset:
# สาธารณรัฐเยอรมันออสเตรีย
สาธารณรัฐเยอรมัน-ออสเตรีย หรือ เยอรมัน-ออสเตรีย (,) เดิมเป็นรัฐหลงเหลือ (rump state) ของจักรวรรดิออสเตรีย-ฮังการีหลังสงครามโลกครั้งที่หนึ่งของบริเวณของผู้พูดภาษาเยอรมัน (ไม่ใช่ออสเตรียของเยอรมนี) กล่าวกันว่ามีเนื้อที่ทั้งหมด 118,311 ตารางกิโลเมตรและมีประชากร 10.4 คนที่รวมบริเวณที่ปัจจุบันคือออสเตรียและบริเวณของผู้พูดภาษาเยอรมัน (ซิสไลทาเนีย) ของจักรวรรดิออสเตรีย-ฮังการี ซึ่งรวมทั้งจังหวัดโบลซาโน-โบลเซน และเมืองทาร์วิซิโอที่ปัจจุบันอยู่ในอิตาลี; ทางตอนใต้ของจังหวัดคารินเทีย และทางตอนใต้ของสไตเรียที่ปัจจุบันอยู่ในสโลวีเนียและซูเดเทินลันด์ (Sudetenland) และเยอรมันโบฮีเมีย (ต่อมาเป็นส่วนหนึ่งของซูเดเทินลันด์) ที่ปัจจุบันอยู่ในสาธารณรัฐเช็ก ออสเตรียของเยอรมัน

เขตการปกครอง
แต่เดิมเยอรมันออสเตรียประกอบไปด้วยจังหวัด (พรอวินเซิน) จำนวน 9 แห่ง ได้แก่

ออสเตรียเหนือ (Oberösterreich) บริเวณรัฐออสเตรียเหนือรวมทั้งภูมิภาคป่าโบฮีเมีย (Böhmerwaldgau) ที่ปัจจุบันอยู่ในภูมิภาคโบฮีเมียใต้ของสาธารณรัฐเช็ก
ออสเตรียใต้ (Niederösterreich) บริเวณรัฐออสเตรียใต้รวมทั้งเยอรมันโมราเวียใต้ (Deutschsüdmähren) ที่ปัจจุบันแบ่งระหว่างภูมิภาคเช็คของโบฮีเมียใต้ (Vysočina) และภูมิภาคโมราเวียใต้
เยอรมันโบฮีเมีย (Deutschböhmen) บริเวณทางตะวันตกของโบฮีเมียที่ต่อมาเป็นส่วนหนึ่งของซูดเตนแลนด์ระหว่าง ค.ศ. 1938 ถึง ค.ศ. 1945 ปัจจุบันเป็นส่วนหนึ่งของสาธารณรัฐเช็ก
ซูดเตนแลนด์ หรือบริเวณทางตอนเหนือของโมราเวียเช็ก และเช็คไซลีเชีย (ออสเตรียไซลีเชีย)
สไตเรีย (Steiermark) ส่วนใหญ่ของอดีตสไตเรียที่รวมทั้งรัฐสไตเรียของออสเตรียปัจจุบัน และทางตะวันออกเฉียงเหนือของสโลวีเนียในบริเวณสไตเรียใต้.
ซัลทซ์บวร์ค บริเวณรัฐซัลทซ์บวร์คของออสเตรียปัจจุบัน
คารินเทีย (Kärnten) ส่วนใหญ่ของอดีตคารินเทียรวมทั้งรัฐคารินเทียของออสเตรียปัจจุบัน, บริเวณจังหวัดคารินเทียของสโลวีเนีย, เมืองเยอแซร์สโคของสโลวีเนีย และเมืองทาร์วิซิโอ, วาลบรูนา และพอนเตบบาของอิตาลี
เยอรมันไทโรล (Deutschtirol) บริเวณเกือบทั้งหมดของไทโรล รวมทั้งรัฐไทโรลของออสเตรียปัจจุบัน และจังหวัดโบลซาโน-โบลเซนของอิตาลี แต่ไม่รวมจังหวัดเทรนโต
รัฐโฟราร์ลแบร์ก รวมบริเวณของรัฐโฟราร์ลแบร์กของออสเตรียในปัจจุบันทั้งหมด

ชาวเยอรมันส่วนน้อยในโมราเวีย รวมทั้งชาวเยอรมันในบรึนน์ (เบอร์โน), อิกเลา (ยีห์ลาวา) และโอลมึทซ์ (ออลอโมตซ์) ต่างก็พยายามประกาศตนเป็นส่วนหนึ่งของเยอรมันออสเตรียแต่ไม่ประสบความสำเร็จ ดินแดนที่ในปัจจุบันอยู่นอกออสเตรียมักจะมีประชาชนส่วนน้อยที่มิได้พูดภาษาเยอรมัน แต่ก็ถูกบังคับโดยกำลังทหารให้เข้าร่วมในเวลาต่อมา แต่ชาวเยอรมันที่เป็นประชาชนส่วนใหญ่ทางตะวันตกของราชอาณาจักรฮังการีกลายมาเป็นบริเวณที่เรียกว่าบูร์เกนแลนด์
# องค์หญิงแสนซน
องค์หญิงแสนซน  เป็นละครโทรทัศน์ จากประเทศ ไต้หวัน ออกอากาศในประเทศไทยทุกวันจันทร์-ศุกร์ เวลา 18.30-19.00 น. นำแสดงโดยซู โหย่วเผิง และ จาง นารา ดาราหญิงชาวเกาหลีใต้โดยละครเรื่องนี้เล่าถึงสาวน้อยคนหนึ่งที่ชอบปลอมตัวเป็นชายและเกิดไปหลงรักกับองค์จักรพรรดิทำให้ขุนนางผู้ใหญ่คนหนึ่งซึ่งเป็นพระญาติไม่พอใจเพราะตระกูลของนางนั้นไม่ถูกกับตระกูลของขุนนางผู้นี้และเพราะความรักครั้งนี้ทำให้ความลับในอดีตของนางถูกเปิดเผย
# ช่วง
ช่วง อาจหมายถึง
 ช่วงจำนวน ดูที่ ช่วง (คณิตศาสตร์)
 ช่วงความยาวคลื่น หรือดูที่
 แสง
 คลื่นที่ตามองเห็น
 สเปกตรัมแม่เหล็กไฟฟ้า
 ช่วงคาบ คือส่วนกลับของความถี่
 ช่วงเวลา ดูที่ เวลา
 ช่วงยุค, ช่วงสมัย ดูที่ ธรณีกาล
 ช่วงระยะทาง ดูที่ ระยะทาง
 ชื่อบุคคล
 สมเด็จเจ้าพระยาบรมมหาศรีสุริยวงศ์ (ช่วง บุนนาค)
 พระช่วงเกษตรศิลปการ (ช่วง โลจายะ)
 สมเด็จพระมหารัชมังคลาจารย์ (ช่วง วรปุญฺโญ)
 ช่วง มูลพินิจ
 พันเอกช่วง เชวงศักดิ์สงคราม
# ระดับเสียง
ระดับเสียง อาจหมายถึง
 ระดับเสียง (ดนตรี) (pitch) ความทุ้มแหลม ความถี่สูงต่ำของเสียง
 ช่วงเสียงร้อง (vocal range)
 ประเภทเสียงร้อง (voice type) เช่น โซปราโน เทเนอร์ เบส ฯลฯ
 การเน้นระดับเสียง (pitch accent) ในทางภาษาศาสตร์

ระดับเสียง ในบางบริบทมีความหมายเหมือนกับ ความดัง ซึ่งอาจหมายถึง
 ความดัง (ดนตรี) (dynamics) กำกับด้วยสัญลักษณ์ p mp mf f เป็นต้น
 ความดัง (เครื่องเสียง) (loudness, volume)
 ความดันเสียง (sound pressure) ในหน่วย W/m²
 ระดับความดันเสียง (sound pressure level) ในหน่วย dB
 ความเข้มเสียง (sound intensity) ในหน่วย Pa
# คาบ
คาบ (period, periodic หรือ periodicity) คือระยะเวลาหรือจำนวนขั้นตอนที่เหตุการณ์ที่มีการซ้ำเป็นวัฏจักรนั้นดำเนินไปจนวนกลับไปสู่สถานะเดิม

เมื่อนับคาบ จะเรียกวัฏจักรของเหตุการณ์หนึ่งว่าหนึ่งรอบ ใช้ "2 คาบ", "3 คาบ" และ "ครึ่งคาบ" เป็นต้น

 ความหมายของคาบในแต่ละสาขาวิชา 
 ในทางเคมี คาบ (ตารางธาตุ) 
 ในฟิสิกส์ วิศวกรรมศาสตร์ ฯลฯ คาบ คือปริมาณเวลา มีหน่วยวัดเป็นวินาที (สัญลักษณ์: s) สัญกรณ์มักแสดงด้วยตัว T ค่าของคาบเป็น ส่วนกลับของความถี่

 "คาบ" ในทางดาราศาสตร์ ใช้กับการโคจรและการหมุนรอบตัวเองของวัตถุ เช่น ดาวบริวาร หรือ ดาวเคราะห์
 คาบการโคจร (รอบวงโคจร)
 คาบการหมุนรอบตัวเอง
 วัฏจักรสุริยะ: วัฏจักรการเปลี่ยนแปลงของดวงอาทิตย์
 วัฏจักรแซรอส: วัฏจักรที่ใช้ทำนายวันสุริยุปราคาและจันทรุปราคา
 คาบในตัวสร้างเลขสุ่มเทียม คือความยาวของลำดับจนกระทั่งลำดับเดียวกันถูกสร้างขึ้นอีกครั้ง (โดยการคืนสถานะภายในให้อยู่ในสถานะเดิมทุกประการ)
 ในทางอุตสาหกรรม หมายถึง กระบวนการทำงานหนึ่งรอบ และยังใช้เมื่อดำเนินการกระบวนการทำงานเดียวกันอีกครั้ง
 ในชีววิทยาของเซลล์ วัฏจักรที่เซลล์ก่อให้เกิดเซลล์ลูกสองเซลล์เรียกว่า วัฏจักรเซลล์
# อิเล็กทรอเฮาส์
อิเล็กโทรเฮาส์  เป็นแนวดนตรีย่อยของเฮาส์ ต้นกำเนิดมีความไม่ชัดที่แตกต่างกัน ลักษณะของแนวเพลงได้รับอิทธิพลจาก ดนตรีอิเล็กทรอในยุค 80 อิเล็กทรอแคลซ ป็อป ซินธ์ป็อป และ เทคเฮาส์ มีรูปแบบที่ติดแน่นจากดนตรีเฮาส์ สร้างความนิยมกระแสหลักในปี 2005 คำนี้ถูกนำมาใช้เพื่ออธิบายเพลงของหลายดีเจชั้นนำของโลก เช่น Deadmau5 เดวิด เกตตา และ เชสโต
# ฮ็อลชไตน์
ฮ็อลชไตน์ราชบัณฑิตยสถาน, สารานุกรมประเทศในทวีปยุโรป ฉบับราชบัณฑิตยสถาน, ราชบัณฑิตยสถาน, 2550, หน้า 705  เป็นแคว้นระหว่างแม่น้ำเอลเบและแม่น้ำไอเดอร์ ที่เป็นส่วนหนึ่งของรัฐชเลสวิช-ฮ็อลชไตน์ทางตอนเหนือสุดของเยอรมนี

เดิมฮ็อลชไตน์เป็น “เคาน์ตีฮ็อลชไตน์”  และต่อมาเป็น “ดัชชีฮ็อลชไตน์”  และเป็นดินแดนบริวารทางตอนเหนือสุดของจักรวรรดิโรมันอันศักดิ์สิทธิ์ ประวัติของฮ็อลชไตน์มีความเกี่ยวพันอย่างใกล้ชิดกับประวัติศาสตร์ของดัชชีชเลสวิชCATHOLIC ENCYCLOPEDIA: Schleswigของราชอาณาจักรเดนมาร์ก ฮ็อลชไตน์มีเมืองหลวงอยู่ที่คีล

“ฮ็อลชไตน์” มาจากคำว่า “Holcetae” ซึ่งเป็นภาษาชาวแซกซันที่อาดัมแห่งเบรเมินกล่าวถึง ที่ตั้งถิ่นฐานอยู่บนฝั่งเหนือของแม่น้ำเอลเบ ทางตะวันตกของฮัมบวร์ค ที่แปลว่า “คนป่า”
# พระเจ้าเฟรเดอริกที่ 4 แห่งเดนมาร์ก
พระเจ้าเฟรเดอริกที่ 4 แห่งเดนมาร์ก  (11 ตุลาคม ค.ศ. 1671 - 12 ตุลาคม ค.ศ. 1730) เป็นพระมหากษัตริย์แห่งเดนมาร์กและนอร์เวย์แห่งราชวงศ์อ็อลเดินบวร์ค ผู้ทรงครองราชบัลลังก์ระหว่างปี ค.ศ. 1699 จนเสด็จสวรรคตในปี ค.ศ. 1730

คติพจน์ประจำรัชกาลของพระองค์คือ 

พระเจ้าเฟรเดอริกที่ 4 เสด็จพระราชสมภพเมื่อวันที่ 11 ตุลาคม ค.ศ. 1671 ที่โคเปนเฮเกนในเดนมาร์ก พระองค์เป็นพระราชโอรสในพระเจ้าคริสเตียนที่ 5 และ สมเด็จพระราชินีชาร์ลอตต์ อมาลีแห่งเดนมาร์ก พระองค์ทรงเสกสมรสกับลูอีสแห่งเมคเลินบวร์ค-กึสโทร สมเด็จพระราชินีแห่งเดนมาร์กและนอร์เวย์Charlotte Amalie (1650 - 1714) ต่อมาทั้งที่ยังมิได้ทรงหย่ากับพระราชินีหลุยส์ พระองค์ก็ทรงไปเสกสมรสอีกสองครั้งกับ เอลิซาเบธ เฮเลน ฟอน ไวน์เลกก์ และในปี ค.ศ. 1712 กับ อันนา โซฟีแห่งเรเวนท์โลว์ สมเด็จพระราชินีแห่งเดนมาร์กและนอร์เวย์ พระองค์เป็นพระราชบิดาของพระเจ้าคริสเตียนที่ 6 พระเจ้าเฟรเดอริกที่ 4 เสด็จสวรรคตเมื่อวันที่ 12 ตุลาคม ค.ศ. 1730 ในเดนมาร์ก พระบรมศพได้รับการบรรจุที่มหาวิหารรอสคิลด์
# พระเจ้าคริสเตียนที่ 7 แห่งเดนมาร์ก
พระเจ้าคริสเตียนที่ 7 แห่งเดนมาร์ก  (29 มกราคม ค.ศ. 1749 - 12/13 มีนาคม ค.ศ. 1808) เป็นพระมหากษัตริย์แห่งเดนมาร์กและนอร์เวย์แห่งราชวงศ์โอลเดนบวร์ก ผู้เสด็จขึ้นครองราชสมบัติเมื่อพระชนมายุ 17 พรรษาในปี ค.ศ. 1766 จนเสด็จสวรรคตในปี ค.ศ. 1808

คติพจน์ประจำรัชกาลของพระองค์คือ 

พระเจ้าคริสเตียนที่ 7 เสด็จพระราชสมภพเมื่อวันที่ 29 มกราคม ค.ศ. 1749 ที่โคเปนเฮเกนในเดนมาร์ก พระองค์เป็นพระราชโอรสในพระเจ้าเฟรเดอริกที่ 5 แห่งเดนมาร์ก และ สมเด็จพระราชินีหลุยส์แห่งเดนมาร์กพระราชธิดาในพระเจ้าจอร์จที่ 2 แห่งบริเตนใหญ่ และทรงเสกสมรสกับแคโรไลน์ มาทิลดาแห่งบริเตนใหญ่Caroline Mathilde (1751 - 1775)พระขนิษฐาในพระเจ้าจอร์จที่ 3 แห่งสหราชอาณาจักรเมื่อวันที่ 8 พฤศจิกายน ค.ศ. 1766 พระองค์เป็นพระราชบิดาของพระเจ้าเฟรเดอริกที่ 6 พระเจ้าคริสเตียนที่ 7 เสด็จสวรรคตเมื่อวันที่ 12/13 มีนาคม ค.ศ. 1808 ในเดนมาร์ก พระบรมศพได้รับการบรรจุที่มหาวิหารรอสคิลด์

พระราชตระกูล
# ราชวงศ์โจฬะ
ราชวงศ์โจฬะ (,) เป็นราชวงศ์ทมิฬทราวิฑที่ส่วนใหญ่ปกครองทางตอนใต้ของอินเดียมาจนกระทั่งคริสต์ศตวรรษที่ 13 ถิ่นกำเนิดของราชวงศ์อยู่ที่ลุ่มแม่น้ำกาเวรี (Kaveri River) พระเจ้าการิกาลาโจฬะ (Karikala Chola) เป็นบุคคลสำคัญที่สุดในยุคโจฬะตอนต้น ขณะที่จักรพรรดิองค์อื่น ๆ หลายองค์ทรงมีชื่อเสียงในยุคกลาง

ราชวงศ์โจฬะรุ่งเรืองตลอดมาตั้งแต่ครึ่งหลังของคริสต์ศตวรรษที่ 9 มาจนถึงต้นคริสต์ศตวรรษที่ 13K.A. Nilakanta Sastri, A History of South India, p 5 ในรัชสมัยของพระเจ้าราชาราชะโจฬะที่ 1 และพระเจ้าราเชนทระโจฬะที่ 1 ผู้เป็นพระราชโอรส ราชวงศ์โจฬะก็กลายเป็นมหาอำนาจทางการทหาร เศรษฐกิจ และวัฒนธรรมของเอเชียKulke and Rothermund, p 115Keay, p 215 ระหว่างปี ค.ศ. 1010 ถึงปี ค.ศ. 1200 ดินแดนของจักรวรรดิโจฬะก็ครอบคลุมตั้งแต่เกาะมัลดีฟส์ทางตอนใต้ขึ้นไปทางเหนือจนจรดแม่น้ำโคทาวารีในรัฐอานธรประเทศMajumdar, p 407 พระเจ้าราชาราชะโจฬะที่ 1 ทรงพิชิตคาบสมุทรอินเดียใต้ ผนวกดินแดนที่ปัจจุบันคือศรีลังกา และยึดครองมัลดีฟส์ ต่อมาพระเจ้าราเชนทระโจฬะที่ 1 ทรงรณรงค์ขึ้นไปทางเหนือของอินเดียจนไปถึงแม่น้ำคงคาและสามารถพิชิตนครหลวงปาฏลีบุตรแห่งจักรวรรดิปาละ นอกจากนั้นก็ยังทรงไปรุกรานราชอาณาจักรของกลุ่มเกาะมลายู และขยายดินแดนไปถึงพม่า และ เวียดนามและภาคใต้ของไทย The kadaram campaign is first mentioned in Rajendra's inscriptions dating from his 14th year. The name of the Srivijaya king was Sangrama Vijayatungavarman. K.A. Nilakanta Sastri, The CōĻas, pp 211–220Meyer, p 73 

ราชวงศ์โจฬะมาเริ่มเสื่อมโทรมลงเมื่อต้นคริสต์ศตวรรษที่ 13 และสลายตัวไปเมื่อราชอาณาจักรปัณฑยะและจักรวรรดิฮอยซาลาขึ้นมาเรืองอำนาจK.A. Nilakanta Sastri, A History of South India, p 192

สิ่งที่สำคัญของราชวงศ์โจฬะคือการเป็นผู้อุปถัมภ์วรรณคดีทมิฬ และการก่อสร้างวัด พระมหากษัตริย์ของราชวงศ์โจฬะทรงนิยมสร้างวัด ที่ไม่แต่จะเป็นสถานที่สำหรับการสักการะ แต่ยังเป็นศูนย์กลางของกิจการทางเศรษฐกิจด้วยVasudevan, pp 20-22Keay, pp 217-218 และ ยังริเริ่มระบบการปกครองจากศูนย์กลางและระบบราชการที่เป็นระเบียบแบบแผน
# แฮร์โรลด์ แพร์ริโน
แฮร์โรลด์ แพร์ริโน จูเนียร์  เกิดเมื่อวันที่ 7 สิงหาคม ค.ศ. 1963 เป็นนักแสดงชาวอเมริกัน เป็นที่รู้จักในบทไมเคิล ดอว์สัน ในซีรีส์ทางโทรทัศน์เรื่อง Lost บท ลิงก์ ในภาพยนตร์ The Matrix และออกัสตุส ฮิล ในซีรีส์อเมริกันเรื่อง Oz และบท เมอร์คูติโอ ในภาพยนตร์ของบาซ ลูห์แมนน์ ใน Romeo + Juliet เขายังแสดงในซีรีส์ตลก-ดราม่า ทางช่องเอบีซี เรื่อง The Unusuals
# พระเจ้าเฟรเดอริกที่ 5 แห่งเดนมาร์ก
พระเจ้าเฟรเดอริกที่ 5 แห่งเดนมาร์ก  (31 มีนาคม ค.ศ. 1723 - 13/14 มกราคม ค.ศ. 1766) เป็นพระมหากษัตริย์แห่งเดนมาร์กและนอร์เวย์แห่งราชวงศ์โอลเดนบวร์ก ผู้ทรงครองราชบัลลังก์ระหว่างปี ค.ศ. 1746 จนเสด็จสวรรคตในปี ค.ศ. 1766

คติพจน์ประจำรัชกาลของพระองค์คือ 

พระเจ้าเฟรเดอริกที่ 5 เสด็จพระราชสมภพเมื่อวันที่ 31 มีนาคม ค.ศ. 1723 ในโคเปนเฮเกนในเดนมาร์ก พระองค์เป็นพระราชโอรสในพระเจ้าคริสเตียนที่ 6 แห่งเดนมาร์ก และ สมเด็จพระราชินีโซฟี มัคดาเลเนอแห่งเดนมาร์ก และทรงเสกสมรสกับหลุยส์แห่งบริเตนใหญ่พระราชธิดาในพระเจ้าจอร์จที่ 2 แห่งบริเตนใหญ่เมื่อวันที่ 11 ธันวาคม ค.ศ. 1743 พระองค์และพระราชินีหลุยส์มีพระราชโอรสธิดาด้วยกันหกพระองค์ ห้าพระองค์รอดมาจนเจริญพระชันษา พระราชินีหลุยส์สวรรคตเมื่อวันที่ 19 ธันวาคม ค.ศ. 1751Louise (1724 - 1751)) หลังจากนั้นพระองค์ก็ทรงเสกสมรสกับยูลีอาเนอ มารีอา แห่งเบราน์ชไวค์-ว็อลเฟินบึทเทิล ธิดาของแฟร์ดีนันด์ อัลเบร็คท์ที่ 2 ดยุกแห่งเบราน์ชไวค์-ว็อลเฟินบึทเทิล

พระโอรส-ธิดา
พระโอรส-ธิดาที่ประสูติแต่หลุยส์แห่งบริเตนใหญ่
 พระนามประสูติสิ้นพระชนม์คู่สมรส (ประสูติและสิ้นพระชนม์)  และพระโอรส-ธิดา 100pxเจ้าชายคริสเตียน 17457 กรกฎาคมพ.ศ. 2288  17473 มิถุนายนพ.ศ. 2290สิ้นพระชนม์เมื่อทรงพระเยาว์ 100pxโซเฟีย มักดาลีนาแห่งเดนมาร์ก สมเด็จพระราชินีแห่งสวีเดน17463 กรกฎาคมพ.ศ. 2289181321 สิงหาคมพ.ศ. 2356อภิเษกสมรส 4 พฤศจิกายน พ.ศ. 2309 พระเจ้ากุสตาฟที่ 3 แห่งสวีเดน (พ.ศ. 2289–2335)  พระราชโอรส 1 พระองค์ คือ พระเจ้ากุสตาฟที่ 4 อดอล์ฟแห่งสวีเดน 100pxเจ้าหญิงวิลเฮลมินา แคโรไลน์ แลนด์เกรฟวีนแห่งเฮสส์174710 กรกฎาคมพ.ศ. 2290182019 มกราคมพ.ศ. 2363อภิเษกสมรส 1 กันยายน พ.ศ. 2307 วิลเลียมที่ 1 อีเล็กเตอร์แห่งเฮสส์ (พ.ศ. 2286–2364)  พระราชโอรส 2 พระองค์และพระราชธิดา 2 พระองค์ได้แก่ ดัสเชสมาเรีย เฟรเดอริกาแห่งอันฮัลท์-แบมเบิกแคโรไลน์ อเมลี แลนด์เกรฟวีนแห่งเฮสส์-คาสเซิลเจ้าชายเฟรเดอริกวิลเลียมที่ 2 อีเล็กเตอร์แห่งเฮสส์ 100pxพระเจ้าคริสเตียนที่ 7 แห่งเดนมาร์ก174929 มกราคมพ.ศ. 2292180812/13 มีนาคมพ.ศ. 2351ราชาภิเษกสมรส 8 พฤศจิกายน พ.ศ. 2309 แคโรไลน์ มาทิลดาแห่งบริเตนใหญ่ (พ.ศ. 2294–2318)  พระราชโอรส 1 พระองค์และพระราชธิดา 1 พระองค์ได้แก่ พระเจ้าเฟรเดอริกที่ 6 แห่งเดนมาร์กเจ้าหญิงหลุยส์ ออกัสตาแห่งเดนมาร์ก 100pxเจ้าหญิงหลุยส์แห่งเดนมาร์ก175030 มกราคมพ.ศ. 2293183112 มกราคมพ.ศ. 2374อภิเษกสมรส 30 สิงหาคม พ.ศ. 2309 เจ้าชายชาร์ลส์แห่งเฮสส์-คาสเซิล (พ.ศ. 2287–2379)  พระราชโอรส 3 พระองค์และพระราชธิดา 3 พระองค์ได้แก่ มารี โซฟีแห่งเฮสส์-คาสเซิล สมเด็จพระราชินีแห่งเดนมาร์กเจ้าชายวิลเฮล์มแห่งเฮสส์เจ้าชายเฟรเดอริคแห่งเฮสส์เจ้าหญิงจูเลียนแห่งเฮสส์เจ้าชายคริสเตียนแห่งเฮสส์เจ้าหญิงหลุยส์ แคโรไลน์แห่งเฮสส์-คาสเซิล

พระโอรสที่ประสูติแต่ยูเลียนา มารีอาแห่งบราวน์ชไวก์-โวลเฟ่นบึทเท่ล
 พระนามประสูติสิ้นพระชนม์คู่สมรส (ประสูติและสิ้นพระชนม์)  และพระโอรส-ธิดา 100pxเจ้าชายเฟรเดอริก รัชทายาทแห่งเดนมาร์กและนอร์เวย์175311 ตุลาคมพ.ศ. 229618057 ธันวาคมพ.ศ. 2348อภิเษกสมรส 21 ตุลาคม พ.ศ. 2317 ดัสเชสโซเฟีย เฟรเดอริกาแห่งเม็คเคลนบวร์ก-ชเวรีน (พ.ศ. 2301–2337)  พระราชโอรส 2 พระองค์และพระราชธิดา 3 พระองค์ ได้แก่ เจ้าหญิงจูเลียนา มาเรียพระเจ้าคริสเตียนที่ 8 แห่งเดนมาร์กเจ้าหญิงจูเลียน โซฟีแห่งเฮสส์-ฟิลิปสตัล-บราชเฟลด์เจ้าหญิงหลุยส์ ชาร์ล็อตแห่งเดนมาร์กเจ้าชายเฟอร์ดินานด์ รัชทายาทแห่งเดนมาร์ก

 พงศาวลี
# เอลิซาเบธ มิตเชลล์
เอลิซาเบธ มิตเชลล์  เกิดเมื่อวันที่ 27 มีนาคม ค.ศ. 1970 เป็นนักแสดงชาวอเมริกัน เป็นที่รู้จักในบท ดร. จูเลียต เบิร์ก ในซีรีส์โด่งดังทางช่องเอบีซี เรื่อง อสุรกายดงดิบ
# สารล้างมือ
สารล้างมือ  หรือ สารระงับเชื้อในมือ  คือ สิ่งใช้ทำความสะอาดมือในฐานะเป็นเครื่องเสริมหรือเป็นทางเลือกเพิ่มเติมจากน้ำและสบู่ โดยอาจอยู่ในรูปเจล, โฟม หรือของเหลวอื่น เป็นต้น ส่วนประสมหลักที่ออกฤทธิ์ คือ ไอโซโพรพรานอล (isopropanol), เอทานอล (ethanol), เอ็น-โพรพานอล (n-propanol) หรือ โพวิโดน-ไอโอดีน (povidone-iodine) และส่วนประสมที่ไม่ออกฤทธิ์มักเป็นสารเพิ่มความเข้มข้น เช่น ในรูปเจลมักใส่กรดพอลิอะครีลิก (polyacrylic acid), ในรูปของเหลวมักใส่สารจำพวกฮิวเม็กแทนต์ (humectant) อาทิ กลีเซอรีน (glycerin) นอกจากนี้ อาจใส่ โพรพิลีนไกลคอล (propylene glycol) และน้ำมันหอมระเหย (essential oil) สะกัดจากพืชด้วย โดยสารล้างมือที่ทำจากแอลกอฮอล์เป็นหลักนั้นมีประสิทธิภาพกำจัดเชื้อโรคดียิ่งกว่าสบู่ธรรมดา และไม่ทำให้มือแห้งสากมากเท่าสบู่
# โดมินิก โมนาแฮน
โดมินิก โมนาแฮน  เกิดเมื่อวันที่ 8 ธันวาคม ค.ศ. 1976 เป็นนักแสดงชาวอังกฤษ เป็นที่รู้จักจากบทเมอร์รี ในภาพยนตร์ของปีเตอร์ แจ็กสันที่ดัดแปลงจากบทประพันธ์ของ เจ.อาร์.อาร์. โทลคีน เรื่อง เดอะลอร์ดออฟเดอะริงส์ และจากบทชาร์ลี เพซ ในซีรีส์ทางโทรทัศน์เรื่อง อสุรกายดงดิบ
# เปเดรัสติส
เปเดรัสติส (,) คือการที่ผู้ชายมีเพศสัมพันธ์กับเด็กชายนอกครอบครัว เป็นจารีตที่พบในวัฒนธรรมกรีกโบราณและโรมโบราณ คำว่าเปเดรัสติสในภาษากรีกแปลว่า "ผู้รักเด็กชาย"http://www.websters-online-dictionary.org/definition/pederasty เป็นคำประสมที่มาจาก เปด (παῖς) ที่แปลว่าเด็กชาย และ เอรัสติส (ἐραστής) แปลว่าผู้รัก 

ในประวัติศาสตร์ การที่ผู้ชายมีเพศสัมพันธ์กับเด็กชายมีหลายรูปแบบในหลายประเพณีและการปฏิบัติในวัฒนธรรมที่แตกต่างกันไป สถานะของการที่ผู้ชายมีเพศสัมพันธ์กับเด็กชายได้เปลี่ยนไปตามช่วงเวลาของประวัติศาสตร์ บางคราวก็ถือว่าเป็นแบบอย่างที่ดีและในบางคราวก็ถือว่าเป็นอาชญากรรม ในประวัติศาสตร์ยุโรป วัฒนธรรมที่แสดงให้เห็นอย่างเปิดเผยคือ การที่ผู้ชายมีเพศสัมพันธ์กับเด็กชายของชาวเอเธนส์ และเป็นที่โดดเด่นใน 6 ศตวรรษก่อนคริสต์ศักราช โดยมีแนวคิดว่าเพศชายนั้นดูสวยงามมาก การมีเพศสัมพันธ์แบบรักร่วมเพศไม่ถือเป็นเรื่องน่ารังเกียจ หากไม่ทำให้มีปัญหาต่อการสมรสและการกำเนิดบุตรหลานBullough, 1976; Dover,1978, quoted in Allgeier and Allgeier,1991, p.21 และยังเชื่อว่าความเป็นชาย (manliness) สามารถส่งสัญลักษณ์สู่เด็กชายผ่านมาทางอวัยวะเพศชาย และน้ำกามของผู้ใหญ่เพศชาย เป็นในลักษณะความสัมพันธ์แบบครูกับลูกศิษย์ เป็นรูปแบบหนึ่งของ การเป็นคู่รักGreenberg, 1988, quoted in Allgeier and Allgeier, 1991, p. 21 และพระเจ้าหรือพี่เลี้ยง สามารถส่งผ่านความเป็นชายเต็มตัวแก่ผู้ที่เคารพบูชา หรือนักเรียน ด้วยการร่วมเพศทางทวารหนัก ชีวิตของเด็กหนุ่มอยู่ในสถานะผู้รองรับ และเมื่อก้าวเข้าสู่วัยผู้ใหญ่ เขาจะเลิกบทบาทเช่นนั้น เพื่อแต่งงานมีลูกหลาน แต่ก็สามารถมีคู่รักกับเด็กหนุ่มอื่นอีกได้ ส่วนชาวโรมันไม่ยอมรับ ความสัมพันธ์แบบรักร่วมเพศระหว่าง ผู้ใหญ่กับเด็กแบบกรีก ในเรื่องบทบาทการเป็นครูผู้สอน แต่จะเป็นในลักษณะพ่อมากกว่าการเป็นคู่รักBullough, 1976, quoted in Allgeier and Allgeier, 1991, p.22

ความสัมพันธ์แบบรักร่วมเพศปรากฏออกมาอย่างเปิดเผยในศตวรรษที่ 11 และ 12 ได้รับการยอมรับอย่างกว้างขวาง จนราวศตวรรษที่ 13-14 เกิดการคิดต่อต้านรักร่วมเพศ ทั้งยังมีคำสอนของทอมัส อไควนัส ทำให้ความเปิดกว้างลดลง ชาวรักร่วมเพศถูกรังเกียจทางสังคมและศีลธรรม ถูกสะกัดจากทางวัฒนธรรมอีกราว 600 ปีBoswell, 1980, quoted in Allgeier and Allgeier, 1991, p.22 จนในศตวรรษที่ 17 การควบคุมเรื่องเพศทางศาสนาลดลง ความเบี่ยงเบนทางเพศทุกชนิด กลายเป็นเรื่องปกติมากขึ้นในอังกฤษและ ฝรั่งเศส กฎหมายเกี่ยวกับการห้ามการมีความสัมพันธ์แบบรักร่วมเพศได้สิ้นสุดลงKarlen, 1971, quoted in Allgeier and Allgeier, 1991, p.22

ในวัฒนธรรมอื่น เด็กชายชาวแซมเบียในช่วง 7-8 ปี จะถูกนำนำไปจากแม่ เพื่อขึ้นครู (Initiation) ชาวแซมเบียเชื่อว่าเด็กหนุ่มจะต้องบริโภคน้ำกาม โดยการมีออรัลเซ็กซ์กับเด็กชายที่โตกว่า ให้เกิดความแข็งแกร่งต่อเด็กชาย จนเมื่ออายุราว 15 ปี จะเปลี่ยนบทบาทใหม่ ต้องเตรียมน้ำกามให้กับเด็กรุ่นใหม่1981, 1984, quoted in Allgeier and Allgeier, 1991, p.22 ชาวเอียตมูล (Iatmul) ในนิวกีนี จะร่วมเพศกับชายจากเผ่าอื่นในช่วงเวลางาน ส่วนชาวซีแวนในแอฟริกา ผู้ชายและเด็กชายจะต้องมีการร่วมเพศทางทวารหนัก หรือเด็กหนุ่มชาวเมลาเนเซียนตะวันออก (East Bay Melanesian) จะได้รับประสบการณ์ตื่นตัวทางเพศจากชายอายุมากกว่า ซึ่งเลือกโดยบิดาของเด็กหนุ่ม
# เคาน์ตีบูร์กอญ
อาณาจักรเคานต์แห่งบูร์กอญ หรือ อาณาจักรเคานต์อิสระแห่งบูร์กอญ (, ,) เป็นอาณาจักรเคานต์ในยุคกลางที่ก่อตั้งขึ้นในปี ค.ศ. 867 และมาสิ้นสุดลงในปี ค.ศ. 1678 อาณาจักรเคานต์แห่งบูร์กอญตั้งอยู่ภายในบริเวณที่เป็นแคว้นฟรองช์-กงเตในฝรั่งเศสปัจจุบัน ซึ่งของแคว้นเป็นชื่อที่แผลงมาจากตำแหน่งของเคานต์แห่งรัฐอิสระในภาษาเยอรมันว่า "Freigraf" ที่แผลงมาเป็น "franc comte" ในภาษาฝรั่งเศส และ "franc (he) comté" ที่กลายเป็นชื่อภูมิภาค ซึ่งเป็นคนละรัฐกับรัฐทางตะวันตก--อาณาจักรดยุคแห่งบูร์กอญThe History ไฟล์: Duchy of Burgundy

 ประวัติ 
อาณาจักรเคานต์แห่งบูร์กอญก่อตั้งขึ้นใหม่เป็นอาณาจักรอิสระในปี ค.ศ. 888 เมื่อจักรวรรดิคาโรแล็งเชียงล่ม อาณาจักรเคานต์แห่งบูร์กอญก็มาล่มเมื่อเกิดวิกฤติการณ์อนาธิปไตยในคริสต์ศตวรรษที่ และ อาณาจักรดยุคแห่งบูร์กอญได้รับการก่อตั้งขึ้นเป็นอาณาจักรสาขาของราชวงศ์กาเปเชียง ต่อมาก็กลายไปเป็นส่วนหนึ่งของจักรวรรดิโรมันอันศักดิ์สิทธิ์โดยมีเมืองหลวงอยู่ที่โดเล การสร้างเส้นทางการค้าข้ามเทือกเขาฌูราและการทำเหมืองเกลือเป็นสิ่งที่สร้างความมั่งคั่งให้แก่ราชอาณาจักร และทำให้สามารถดำรงความเป็นอิสระและความเป็นกลางท่ามกลางความขัดแย้งราชอาณาจักรและดินแดนต่าง ๆ ในยุคกลาง

ตระกูลเคานต์ที่ปกครองบูร์กอญเป็นสาขาของตระกูลบูร์กอญที่สืบเชื้อสายมาจากอูกเดอะแบล็คพี่น้องของรูดอล์ฟ (คริสต์ศตวรรษที่ 10) และจากลูกเขยของอูกกิลแบร์ต เคานต์คนแรกออตโต-วิลเลียม เคานต์แห่งบูร์กอญ (เสียชีวิต ค.ศ. 1027) เป็นลูกของอาดาลเบิร์ตแห่งลอมบาร์ดี (Adalbert of Lombardy) และ แชร์แบร์จแห่งดิฌง (Gerberge of Dijon)
# ราชอาณาจักรอาร์ล
ราชอาณาจักรอาร์ล  หรือ ราชอาณาจักรบูร์กอญที่สอง เป็นราชอาณาจักรในแฟรงค์ในบริเวณอาร์ล ที่ก่อตั้งขึ้นในปี ค.ศ. 933 จากดินแดนที่เดิมที่เดิมเป็นทางตอนใต้ของราชอาณาจักรบูร์กอญ ที่ตรงกับบริเวณที่ในปัจจุบันเป็นแคว้นโรนาลป์, พรอว็องซาลป์โกตดาซูร์ และฟร็องช์-กงเต ราชอาณาจักรปกครองเป็นอิสระมาจนกระทั่งเปี ค.ศ. 1032The New Columbia Encyclopedia 1975, 150

ในปี ค.ศ. 888 โรดอล์ฟ เคานต์แห่งโอแซร์ก่อตั้งราชอาณาจักรบูร์กอญเหนือ (Bourgogne Transjurane) ในปี ค.ศ. 933 อูกแห่งอาร์ล (Hugh of Italy หรือ "Hugues de Provence") ยกราชอาณาจักรให้แก่รูดอล์ฟที่ 2 แห่งบูร์กอญ ผู้รวบรวมดินแดนทางตอนใต้ของบูร์กอญและก่อตั้งเป็นราชอาณาจักรใหม่ชื่อ “ราชอาณาจักรอาร์ล”   ในปี ค.ศ. 937 คอนราดแห่งบูร์กอญก็ขึ้นครองราชย์ต่อจากรูดอล์ฟ ตามด้วยรูดอล์ฟที่ 3 แห่งบูร์กอญ

ในปี ค.ศ. 1032 เมื่อรูดอล์ฟที่ 3 แห่งบูร์กอญเสด็จสวรรคต ราชอาณาจักรอาร์ลก็ตกไปเป็นส่วนหนึ่งของจักรวรรดิโรมันอันศักดิ์สิทธิ์ในรัชสมัยของสมเด็จพระจักรพรรดิคอนราดที่ 2 แม้ว่าผู้ครองราชย์ต่อจากจักรพรรดิคอนราดจะถือพระองค์ว่าเป็นพระมหากษัตริย์แห่งอาร์ล แต่ก็ไม่มีผู้ใดที่เสด็จมาทำพิธีบรมราชาภิเษกในมหาวิหาร ราชอาณาจักรปกครองตนอย่างค่อนข้างอิสระ ยกเว้นแต่สมเด็จพระจักรพรรดิฟรีดริชที่ 1 ผู้มาทำพิธีบรมราชาภิเษกในปี ค.ศ. 1178 เป็นพระมหากษัตริย์แห่งอาร์ลโดยสังฆราชแห่งอาร์ล

ระหว่างคริสต์ศตวรรษที่ 11 จนถึงปลายคริสต์ศตวรรษที่ 14 หลายส่วนของราชอาณาจักรก็แยกตัวออกไป ได้แก่ พรอว็องส์, วีวาแร, ลียง-แน, โดฟีเน, ซาวอย, ฟร็องช์-กงเต และทางตะวันตกของสวิตเซอร์แลนด์The New Columbia Encyclopedia 1975, 150.  จากนั้นส่วนใหญ่ของดินแดนบูร์กอญใต้ก็ถูกผนวกเข้าเป็นส่วนหนึ่งของฝรั่งเศส ขณะที่ทางตะวันออกของบูร์กอญเหนือตกไปเป็นของตระกูลเซริงเงิน (Zähringen) และฮับส์บูร์ก

ในปี ค.ศ. 1361 สมเด็จพระจักรพรรดิคาร์ลที่ 4 แห่งโรมันอันศักดิ์สิทธิ์ ก็แยกอาณาจักรเคานต์แห่งซาวอยออกจากราชอาณาจักร ในปี ค.ศ. 1365 จักรพรรดิคาร์ลก็ได้รับการสวมมงกุฎเป็นพระมหากษัตริย์แห่งอาร์ล แต่ในปี ค.ศ. 1378 พระองค์ก็ทรงแต่งตั้งมกุฎราชกุมารแห่งฝรั่งเศส (ต่อมาพระเจ้าชาร์ลส์ที่ 6 แห่งฝรั่งเศส) ให้เป็นอุปราช (Imperial vicar) ถาวรของราชอาณาจักร ตั้งแต่บัดนั้นเป็นต้นมาราชอาณาจักรอาร์ลก็เหลือเพียงตัวอักษร
# โมริยะ
โมริยะ อาจหมายถึง
 ราชวงศ์โมริยะ ราชวงศ์ที่ปกครองบริเวณในอนุทวีปอินเดียระหว่าง พ.ศ. 221 ถึง พ.ศ. 358 มีกษัตริย์ที่สำคัญได้แก่พระเจ้าอโศกมหาราช
 โมริยะ เมืองทางตะวันตกเฉียงใต้ของจังหวัดอิบารากิ ประเทศญี่ปุ่น
# 1 E+9 m²
thumb|240px|จังหวัดนครศรีธรรมราช มีเนื้อที่ 9,942 ตารางกิโลเมตร
1 E+9 m²  เป็นอันดับของขนาดของสิ่งที่มีพื้นที่ระหว่าง 1,000 ถึง 10,000 ตารางกิโลเมตร

พื้นที่ขนาดน้อยกว่า 1,000 ตารางกิโลเมตร

 1,000 ตารางกิโลเมตร เทียบได้ดังนี้:
 1 E+9 m² หรือ 1 E9 m² หรือ 1×109 ตร.ม. ในรูป สัญกรณ์วิทยาศาสตร์
 100,000 เฮกตาร์
 ประมาณ 386 ตารางไมล์
 ประมาณ 247,105 เอเคอร์
 วงกลมที่มีรัศมีประมาณ 18 กิโลเมตร
 สี่เหลี่ยมจัตุรัสที่มีความยาวด้านประมาณ 32 กิโลเมตร

 ตัวอย่าง 
 1,004 ตร.กม. — จังหวัดสมุทรปราการ
 1,108 ตร.กม. — ฮ่องกง
 1,285 ตร.กม. — โรม, ประเทศอิตาลี
 1,569 ตร.กม. — กรุงเทพมหานคร
 1,651 ตร.กม. — แซนซิบาร์
 2,040 ตร.กม. — มอริเชียส
 2,150 ตร.กม. — การระเบิดที่ตุงกุสคา
 2,170 ตร.กม. — คอโมโรส
 2,187 ตร.กม. — โตเกียว, ประเทศญี่ปุ่น
 2,586 ตร.กม. — ราชรัฐลักเซมเบิร์ก
 2,944 ตร.กม. — ซามัว
 4,033 ตร.กม. — กาบูเวร์ดี
 4,167 ตร.กม. — เฟรนช์โปลินีเซีย
 4,363 ตร.กม. — จังหวัดชลบุรี
 5,128 ตร.กม. — ประเทศตรินิแดดและโตเบโก
 5,600 ตร.กม. — เวสต์แบงก์
 5,770 ตร.กม. — บรูไน
 6,596 ตร.กม. — จังหวัดสุโขทัย
 7,394 ตร.กม. — จังหวัดสงขลา
 8,300 ตร.กม. — ทะเลสาบตีตีกากา ทะเลสาบที่ใหญ่ที่สุดในทวีปอเมริกาใต้
 8,607 ตร.กม. — จังหวัดกำแพงเพชร
 9,104 ตร.กม. — เปอร์โตริโก
 9,250 ตร.กม. — ไซปรัส
 9,942 ตร.กม. — จังหวัดนครศรีธรรมราช

พื้นที่ขนาดมากกว่า 10,000 ตารางกิโลเมตร
# จักรวรรดิเซอร์เบีย
จักรวรรดิเซอร์เบีย  เป็นรัฐเซอร์เบียสมัยกลางที่ก่อตั้งขึ้นจากราชอาณาจักรเซอร์เบีย อาณาจักรนี้ได้รับการสถาปนาใน ค.ศ. 1346 โดยดูชันผู้ยิ่งใหญ่ ผู้ขยายดินแดนนี้เป็นอย่างมาก

ในรัชสมัยของดูชัน เซอร์เบียเป็นรัฐที่มีอำนาจมากที่สุดในยุโรปตะวันออกเฉียงใต้ และเป็นหนึ่งในรัฐยุโรปที่มีอำนาจที่สุดDavid Nicolle; (1988) Hungary and the Fall of Eastern Europe 1000–1568 (Men-at-Arms) pp. 35, 37; Osprey Publishing,  โดยเป็นจักรวรรดิอีสเทิร์นออร์ทอดอกซ์ที่มีหลายชาติพันธุ์และภาษาที่มีขอบเขตจากแม่น้ำดานูบทางเหนือจรดอ่าวคอรินท์ทางใต้ ซึ่งมีเมืองหลวงตั้งอยู่ที่สกอเปียPositive Peace in Kosovo: A Dream Unfulfilled by Elisabeth Schleicher, p. 49. 2012 พระองค์ยังสนับสนุนอาร์ชบิชอปเซอร์เบียไปเป็นอัครบิดรเซอร์เบีย ส่วนอูรอชผู้อ่อนแอ พระราชโอรสและผู้ครองราชย์ต่อ สูญเสียดินแดนที่ดูชันพิชิตมาได้ส่วนใหญ่ เป็นที่มาของพระสมัญญานี้

จักรวรรดิเซอร์เบียล่มสลายหลังการสวรรคตของอูรอชที่ 5 ใน ค.ศ. 1371 และเกิดการแตกหักของรัฐเซิร์บ ผู้สืบทอดของสแตฟันที่ 5 บางพระองค์อ้างสิทธิตำแหน่งจักรพรรดิในพื้นที่เซอร์เบียจนถึง ค.ศ. 1402 แต่ดินแดนในกรีซไม่ได้รับคืนมาอีกเลย

 ประวัติ 
thumb|200px|สแตฟัน ดูชัน จักรพรรดิเซอร์เบีย
สแตฟัน ดูชันก่อนที่จะขึ้นครองราชย์ทรงเป็นผู้มีความสามารถในการเป็นนักรบที่แสดงให้เห็นในการเข้ารณรงค์ในสงครามกับบัลแกเรียที่ทรงได้รับชัยชนะ พระองค์ทรงร่วมมือกับขุนนางโค่นราชบัลลังก์ของพระราชบิดาผู้เป็นพระมหากษัตริย์ผู้ไม่ทรงมีสมรรถภาพ และทรงสั่งให้สังหารพระราชบิดาและทรงประกาศพระองค์เป็นซาร์แห่งเซอร์เบียเมื่อวันที่ 16 เมษายน ค.ศ. 1346

รัฐบาล

จักรพรรดิ และผู้ปกครองร่วม
สแตฟัน ดูชัน (1346–1355)
สแตฟัน อูรอชที่ 5 (1355–1371)
 ผู้ปกครองร่วม วูกาชินแห่งเซอร์เบีย พร้อมตำแหน่ง "กษัตริย์" (1365–1371)
 ทายาทที่ได้รับการแต่งตั้ง เจ้าชายมาร์กอ พร้อมตำแหน่ง "ยุวกษัตริย์" (1369–1371)
# จังหวัดเวียน
เวียน  เป็นจังหวัดที่มีชื่อเดียวกับแม่น้ำเวียนในแคว้นนูแวลากีแตน ประเทศฝรั่งเศส จังหวัดเวียนตั้งอยู่ทางตอนกลางออกไปทางตะวันตกของประเทศ โดยมีปัวตีเยเป็นเมืองหลัก จังหวัดนี้มีประชากร 438,435 คนใน ค.ศ. 2019Populations légales 2019: 86 Vienne, INSEE

เวียนเป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส จากบางส่วนของจังหวัดปัวตู, ตูแรน และแบรี

สถานที่สำคัญคืออารามแซ็ง-ซาแว็ง-ซูร์-การ์ต็องป์ซึ่งเป็นแหล่งมรดกโลกUNESCO: Abbey Church of Saint-Savin sur Gartempe

 ประชากร 
พัฒนาการของจำนวนประชากรตั้งแต่ ค.ศ. 1801: